open-index/open-wikipedia-markdown huggingface dataset:
Gennadi Zyuganov

**Gennadi Andreyevich Zyuganov**  (russ scrit: Геннадий Андреевич Зюганов) es un politico de Russia. Il nascet li  26-im de junio 1944  in Mimrino e es desde li 14-im de februar 1993 General-secretario del Comunist Partise de Russia.

## Personal e professional vive
Pos li scola Gennadi Zyuganov laborat quam instructor in un scola in li annu 1961. In li annu 1962 il comensat studiar fisica e matematica in Oryol. Inter 1963 e 1966 Zyuganov servit in li armé del Soviet-Union. Il finit su studie in li annu 1969.

In li Soviet-Union Gennadi Zyuganov laborat quam professional political functionario del Comunist Partise del Soviet-Union.

Gennadi Zyuganov es maritat desde li annu 1967 con Nadeshda Vitalyevna Zyuganova (nascet quam Amelitcheva). Li cuple have un filio Andrey e un filia Tatyana.

## Political cariera
* 1966-1991 Membre del Comunist Partise de Soviet-Union.
* 1993 Gennadi Zyuganov devenit membre e general-secretario del Comunist Partise de Russia.
* 1993 Zyuganov es electet quam membre del parlament de Russia.
* 1996 Gennandi Zyuganov candidat quam presidente de Russia e atinget li duesim rond, ma perdit in li duesim rond con 40,3 percentes contra Boris Yelcin.
* 2000 Zyuganov candidat denov quam presidente de Russia e atinget 29,5 percentes e finit ye li duesim rang detra Vladimir Putin.
* 2008 Gennadi Zyuganov atinget in li electiones presidential de Russia 18,0 percentes e finit ye li duesim rang detra Dmitri Medvedev.
* 2012 Zyuganov atinget in li electiones presidential de Russia 17 percentes e finit ye li duesim rang.

## Politica
Gennadi Zyuganov es un admirator del dictator Josef Stalin. Il suportat li anexe del Crimea in li annu 2014.
Leuven

**Leuven** (Francesi: Louvain) es un cité in Belgia. It es situat in region Flandria e apartene al Provincia Flandria-Brabant e es li administrativ centre del Districte Leuven. Leuven es situat 20 kilometres ost del cité capital Bruxelles al fluvie Dilje. 

Leuven have 102.275 (2020) habitantes e un area de 56,63 quadrat-kilometres. 

Li cité es famosi pro su universitá li Catolic Universitá de Leuven. Leuven es anc li sede del firma Anheuser-Busch InBev quel es li max grand gruppe de birerías del munde.
Clare Kramer

**Clare Elizabeth Kramer** es un actoressa de television e de cinemá de USA. Ella nascet li 3-im de septembre 1974 in Atlanta (Georgia) e devenit famosi per har ludet li rol del maliciosi deessa *Glory* in li serie del television Buffy the Vampire Slayer in li annu 2000 e 2001. Clare Kramer es anc notori per su rol de *Courtney* in li cheerleader-film de cinemá *Bring it on* in li annu 2000.

Clare Kramer es activ desde li annu 1995 quam actoressa e ludet in mult filmes de television e cinemá.

Desde li annu 2005 Clare Kramer es maritat con Brian Keathley e li cuple have quar infantes.
Heinrich Heine

**Heinrich Heine** esset del max important scritors, poetes e jurnalistes de Germania in li 19-im secul. Il nascet li 13-im de decembre 1797 in Düsseldorf (Sant German Imperie) e morit li 17-im de februar 1856 in Paris. Heinrich Heine esset de judeic orígine.

Heine es egardat quam ultim represantante de romanticisme. Il esset anc political jurnalist, satirico e autor de essayes. Pro su political opinion e su judeic orígine il devet forlassar Germania in li annu 1831 e habitat in li exilie in Paris (Francia).

In li annu 1841 Heinrich Heine maritat Augustine Crescence Mirat (1815-1883) de Francia. Heine nominat la *Matilde*, ma li cuple ne havet infantes.

Li ovres de Heine esset mult traductet in mult lingues.
Egils Levits

**Egils Levits** es un politico de Latvia. Il nascet li 30-im de may 1955 in Riga e esset inter  li  8-im de julí 2019 e li 8-im de julí 2023 presidente de Latvia. Egils Levis esset membre  del political partise Via de Latvia inter 1993 e 1994.

## Personal e professional vive
Li genitores de Egils Levis es de judeic orígine. Li familie de Egils Levits esset expulset del Soviet Union in li annu 1972 pro que su genitores esset activ quam dissidentes contra li comunist dictatura in li Soviet-Union. Li familie translocat a Germania. Egils Levits studiat in Hamburg jurisprudentie e political scientie.

Egils Levits es maritat con Andra Levite. Li cuple have un filio Linards e un filia Indra.

## Political cariera
Egils Levits esset li unesim ambassador de Latvia in Germania, Austria, Hungaria e Svissia pos li nov índependentie de Latvia in li annu 1991.

* 2003-2004 Ministre por justicie de Latvia in li guvernament Valdis Birkavs.
* 2004-2019 Egils Levits esset judico al Europan Tribunale de Justicie.
* 2019 Egils Levits devenit li 8-im de julí 2019 presidente de Latvia.
* 2019-2023 Egils Levits esset presidente de Latvia inter li 8-im de julí 2019 e li 8-im de julí 2023.
Elisa Balsamo

**Elisa Balsamo** es un professional ciclista de Italia in discipline ciclisme sur li strade e ciclisme sur li tracie. Ella nascet li 27-im de februar 1998 in Cuneo (Italia). Elisa Balsamo ganiat in li annu 2021 li medallie de aure in li Championatu Mundal de Ciclisme in Flandria in li discipline ciclisme sur li strade.

In li annu 2018 ella ganiat in li Championatu Mundal de Ciclisme in Appeldoorn li medallie de bronze in ciclisme sur tracie in li quartetes de féminas.

Su actual professional team es Valcar–Travel & Service.
John de Lancie

**John Sherwood de Lancie, Jr.** es un actor del Unit States de America. II nascet li 20-im de marte 1948 in Philadelphia.
Edin Forto

**Edin Forto** es un politico de Bosnia e Herzegovina. Il nascet li 16-im de august 1972 in Sarajevo e esset inter li 5-im de januar 2021  e li 23-im de janiar 2023 prim-ministre del Canton Sarajevo in Bosnia e Herzegovina. Edin Forto es membre e desde li 5-im de septembre 2021 anc presidente del liberal Nor Partise. Desde li 25-im de januar 2023 Edin Forto es ministre por comunication e trafic de Bosnia e Herzegovina.

## Personal e professional vive
Durant li Guerre intern de Bosnia e Herzegovina 1992-1995 Edin Forto laborat quam jurnalist, editor e DJ. Pos li fine del guerre il translocat a Unit States de America e studiat media e jurnalisme al University of North Carolina at Chapel Hill. Du annus plu tarde Edin Forto graduat del Columbia University in international relationes. Il laborat por li firma de political consilie Eurasia Group.

Il retornat a Bosnia e Herzegovina in li annu 2003 e laborat por firmas de construction. 

Edin Forto es maritat con Ermina Šehagić Forto e li cuple have du infantes.

## Political cariera
* 2014 Edin Forto es electet in li parlament del Canton Sarajevo por li liberal Nor Partise e in li Dom de Popules del parlament del Federation Bosnia e Herzegovina.
* 2018-2020 Inter li 26-im de decembre 2018 e li 3-im de marte 2020 Forto esset prim-ministre de Canton Sarajevo
* 2021 Edin Forto es electet li 5-im de januar 2021 denov quam prim-ministre del Canton Sarajevo e li 5-im de septembre 2021 es electet quam del liberal Nor Partise quam successor de Predrag Kojović.
* 2021-2023 Edin Forto esset inter li 5-im de januar 2021  e li 23-im de janiar 2023 prim-ministre del Canton Sarajevo in Bosnia e Herzegovina
* 2023 Edin Forto devenit ye li 25-im de januar ministre por comunication e trafic in li guvernament de Bosnia e Herzegovina.

## Referenties
Lituanian

**Lituanian** es un baltic lingue parlat in Lituania, Bielorussia, Latvia, Polonia e Russia. Lituanuan es li oficial lingue in Lituania e un del oficial lingues del Europan Union.

Lituanian apartene al Indo-Europan lingues. Li lituanian lingue es tre ancian e conservativ e have un grand importantie por li Indogermanistica. 

Lituanian es scrit in un modificat latin-alfabete.
Nena Schink

**Nena Schink** (desde li 2022 Nena Brockhaus) es un jurnalista, autoressa e presentator de television de Germania. Ella nascet li 9-im de august 1992 in Düsseldorf.

Nena Schink studiat europan studies in Maastricht (Nederland). Ja durant su studie ella laborat quam jurnalist. 

Nena Schink scrit un glosse por li internet-jurnal por yun adultes *Orange*. In li annu 2019 ella laborat por li revue *Bunte*. Nena Schink changeat in li annu 2020 al edition Springer Verlag e comensat scrir por li jurnal diari Bild. Desde li annu 2021 Nena Schenk labora quam presentator de television e comentatora political che Bild TV.

Nena Schink maritat in li annu 2022 Caspar Brockhaus e changeat su nómine a Nena Brockhaus. In li 2024 el esset electet in li directoratu del bank *s Hauck Aufhäuser Lampe*.

Nena Schink habita in Düsseldorf e Berlin.

## Ovres
Nina Schink scrit quar libres.
* 2020 *UNFOLLOW! Wie Instagram unser Leben zerstört*. Eden Books, Hamburg.
* 2021 (con Vivien Wulf): *PRETTY HAPPY – Lieber glücklich als perfekt*. Edel Books.
* 2021 *Ich bin nicht grün: Ein Plädoyer für Freiheit*. FinanzBuch Verlag, 2021.
* 2023 (con Franca Lehfeldt)* Alte weise Männer. Hommage an eine bedrohte Spezies"", GU, Berlin 2023.
* 2025 *Mehr Geld als Verstand*, Finanzbuchverlag. 2025.

Su duesim libre *PRETTY HAPPY – Lieber glücklich als perfekt'' con li actoressa Vivien Wulf esset tre successosi in Germania.
Neil Tennant

**Neil Francis Tennant** es un musico del Reyatu Unit. Il nascet li 10-im de julí 1954 in North Shields, Northcumberland (Anglia). Il devenit famosi quam cantator del pop-musico duett Pet Shop Boys quel esset fundat in li annu 1981 quam duett de Neil Tennant con Chris Lowe. Neil Tennant canta, lude gitarre e keyboard por li Pet Shop Boys.

Neil Tennant studiat historie in London e laborat quam redactor del Marvel comics. 

Neil Tennant declarat in li annu 1998 que il es homosexual. Il habita in London, Berlin e in li Comtia Durham.
Sant Helena

**Sant Helena** (anglesi: Saint Helena) es un insul in li sud del Pacific Ocean quel apartene al Reyatu Unit. Li insul es del volcanic orígine. Sant Helena es situat inter Africa e America del Sud. It es in un distantie de 1859 kilometres de Angola e 3286 kilometres del America del Sud.

It forma con li insul Ascencion e li archipelago Tristan da Cunha li territorie del Reyatu Unit Sant Helena, Ascension e Tristan da Cunha.

Li lingues oficial de Sant Helena es anglesi.

Sant Helena have 44439 habitantes (2021) e un area de 123,28 quadrat-kilometres. Li insul have un longore de 15 kilometres e un largore de 11 kilometres.

Li max grand altore es li monte Diana's Peak quel have un altore de 818 metres.

Li cité capital de Sant Helena es Jamestown.

## Historie
Sant Helena esset decovrit del portuges marineros. Inter li annu 1600 e 1659 Nederland ocupat li insul, ma desde li annu 1659 it es parte del Reyatu Unit.

Li insul devenit famosi quande li guvernament del Reyatu Unit electet Sant Helena quam loc del exilie por li frances imperator Napoléon Bonaparte qui habitat sur li insul inter 1815 e su morte in li annu 1821.
Marc Almond

**Peter Marc Singlair Almond** es un musico del Reyatu Unit. Il nascet li 9-im de julí 1957 in Southport, Lancashired (Anglia). Il devenit famosi quam cantator del pop-musico duett Soft Cell quel esset fundat in li annu 1970 quam duett de Marc Almond con  David Bell.

Pos li fine de Soft Cell Marc Almond esset anc successosi quam solo-artist. Marc Almond es homosexual. In li annu 2004 il havet un dangerosi accidente, ma retornat in li annu 2007 quam musico sur li estrade.
Fumio Kishida

**Fumio Kishida** (japanesi: 岸田 文雄) es un politico de Japan. Il nascet li 29-im de julí 1957 in Tokyo e esset inter li 4-im de octobre 2021 e li 1-im de octobre 2024 li prim-ministre de Japan e inter li 29-im de septembre 2021 e li 27-im de septembre 2024 presidente del Liberal Democratic Partise de Japan. Inter  26-im de decembre 2012 til 3-im de august 2017 Fumio Kishida esset ministre por externi aferes de Japan in li guvernament de Shinzō Abe.

## Vive personal e professional

Li familia de Fumio Kishida origina de Hiroshima. Fumio Kishida studiat jurisprudentie in Tokyo al Universitá de Waseda.

Desde li annu 1988 il es maritat con Yuko Kishida.

## Political cariera
Fumio Kishida es membre del guvernant Liberal Democratic Partise de Japan.
* 1993 Fumio Kishida es electet in li parlament de Japan por li Liberal Democratic Partise de Japan.
* 2007-2008 Ministre por aferes de Okinawa de Japan. 
* 2012-2017 Fumio Kishida esset ministre por externi aferes in li guvernament del prim-ministre Shinzō Abe.
* 2021 Fumio Kishida devenit li presidente del Liberal Democratic Partise de Japan li 29-im de septembre 2021 e li 4-im de octobre 2021 prim-ministre de Japan.
* 2021-2024 Fumio Kishida esset inter li 4-im de octobre 2021 e li 1-im de octobre 2024 li prim-ministre de Japan e inter li 29-im de septembre 2021 e li 27-im de septembre 2024 presidente del Liberal Democratic Partise de Japan.
Kitakyushu

**Kitakyushu** (japanesi: 北九州市) es un cité in Japan. It es situat in li nord del insul Kyushu. Li nómine del cité Kitakyushu significa Nord-Kyushu.

Kitakyushu apartene al Prefectura Fukuoka. 

Li cité have 940.978 (2019) e un area de 491,95 quadrat-kilometres.

Li cité de Kitakyushu esset fundat in li annu 1963 per un decision del guvernament. Li cité esset format per li fusion del municipies Moji, Kokura, Tobata, Yahata e Wakamatsu.

In li annu 2021 evenit li championatu mundal in Artistic gimnastica in Kitakyushu.
Daniel Craig

**Daniel Wrougton Craig** es un actor de television e de cinemá del Reyatu Unit. Il nascet li 2-im de marte 1968 in Chester, Cheshire (Anglia) e devenit famosi per li rol de James Bond in quin filmes inter 2006 e 2021.

Daniel Craig es activ quam actor desde li annu 1982. Il studiat in li Guildhall School of Music and Drama  por musica e teatre.

Inter 1992 e 1994 Daniel Craig esset maritat con li actoressa Fiona Loudon de Scotia e li cuple have un filia. Desde li annu 2011 Daniel Craig es maritat con li actoressa Rachel Weisz del Reyatu Unit e li cuple have anc un filia.
Pavel Latushka

**Pavel Paulavich Latushka** o anc *Pavel Pavlovich Latushko*(bielorussian: Павел Паўлавіч Лату́шка, russ: Па́вел Па́влович Лату́шко, ) es un politico de Bielorussia. Il nascet li 10 de februar 1973 in Minsk e es desde 20-im de octobre 2020 li chef del National Anti-Crise Gerentie/NAM. Desde li annu 2020 il habita in li exilie in Polonia.

## Personal e professional cariera
Pavel Latushka studiat jurisprudentie in Minsk. Il esset un professional diplomat. Inter 2019 e 2020 Pavel Latushka esset director del National Academic Teatre Yanka Kupala.

Il suportat li protestes contra Aleksandr Lukashenko e suportat li candidate presidential Sviatlana Cikhanovskaya.

## Political cariera
* 2002-2008 Ambassador de Bielorussia in Polonia.
* 2009-2012 Ministre por cultura de Bielorussia.
* 2013-2019 Ambassador de Bielorussia in Hispania e Portugal.
* 2020 Pavel Latuska devenit membre del Consilie de Coordination de Sviatlana Cikhanovskaya. Il eat in li august 2020 in li exilie in Polonia e devenit li chef del National Anti-Crise Gerentie quel format un guvernament in exilie.
Abdulrazak Gurnah

**Abdulrazak Gurnah** es un scritor de Tanzania. Il nascet li 20-im de decembre 1948 in Zanzibar (Protecturatu Zanzibar) e ganiat li Nobel Premie de litteratura in li annu 2021.

## Personal vive
Abdulrazak Gurnah apartene al minoritá de arabes in Zanzibar. Il venit al Reyatu Unit in li annu 1968 quam refugitor. Abdulrazak Gurnak studiat in Canterbury e London. Inter 1980 e 1983 laborat quam docente al Universitá de Kano in Nigeria.

## Ovre
Abdulrazak Gurbah scri in anglesi. In su ovre su personal experienties quam refugitor e su african orígine e li colonialisme lude un important rol.

### Romanes
* 1987 Memory of Departure
* 1988 Pilgrims Way 
* 1990 Dottie
* 1994 Paradise
* 1996 Admiring Silence
* 2001 By the Sea 
* 2005 Desertion 
* 2011 The Last Gift 
* 2017 Gravel Heart
* 2020 Afterlives 

### Racontas
* 1994 "Cages", in: African short stories. Editet de Chinua Achebe e Catherine Lynette Innes. Heinemann Education. ISBN 9780435902704
* 1994 "Bossy", in: African rhapsody: Short stories of the contemporary African Experience. Editet de Nadežda Obradović. Anchor Books. ISBN 9780385468169
* 1996 "Escort", in: Wasafiri, vol. 11, nró. 23, 44-48. doi:10.1080/02690059608589487
* 2012 "The Photograph of the Prince", in: Road stories : new writing inspired by Exhibition Road. Ed. by Mary Morris. Royal Borough of Kensington & Chelsea, London. ISBN 9780954984847
* 2006 "My Mother Lived on a Farm in Africa".
* 2016 "The Arriver's Tale", Refugee Tales 
* 2019 "The Stateless Person’s Tale", Refugee Tales III
The Carpenters

**The Carpenters** esset un tre famosi musical gruppe del Unit States de America. Li gruppe esset fundat in li annu 1968 e dissoluet se in li annu 1983. Li gruppe consistet ex Richard Carpenter e Karen Carpenter.

Li gruppe ha vendit inter 100.000 discos.

## Discografie

* *Ticket to Ride* (1969)
* *Close to You* (1970)
* *Carpenters* (1971)
* *A Song for You* (1972)
* *Now & Then* (1973)
* *Horizon* (1975)
* *A Kind of Hush* (1976)
* *Passage* (1977)
* *Christmas Portrait* (1978)
* *Made in America* (1981)
* *Voice of the Heart* (1983)
* *An Old-Fashioned Christmas* (1984)
* *Lovelines* (1989)
* *As Time Goes By* (2004)
Alexander Schallenberg

**Alexander Georg Nicolas Christoph Wolfgang Tassilo Schallenberg** es un politico e diplomat de Austria. Il nascet li 20-im de junio 1969 in Bern (Svissia) e esset inter li  li 11-im de octobre 2021 e li 6-im de decembre 2021 prim-ministre de Austria pos li demission de Sebastian Kurz. Alexander Schallenberg esset li ministre por externi aferes de Austria inter li 3-im de junio 2019 e li 11-im de octobre. Alexander Schallenberg demisset le quam prim-ministre li 6-im de decembre 2021. Alexander Schallenberg devenit denov ministre de externi aferes de Austria til li 3-im de marte 2025.

Il es membre del Austrian Popul Partise e esset professional diplomat.

## Personal e professional vive
Alexander Schallenberg orígina del nobil Austrian familie Schallenberg. Su patre es li diplomat Wolfgang Schallenberg qui esset general-secretario del ministerie por externi aferes de Austria. Alexander Schallenberg adultijat in Paris, Hispania e India in li landes en quel su patre esset ambassador. Il studiat jurisprudentie in Vienna e Paris.

Alexander Schallenberg comensat laborar in li ministerie por externi aferes de Austria in li annu 1997. Inter li annus 2000 e 2005 il esset li representante de Austria che li Europan Union in Bruxelles.

Il es divorciat e patre de quar infantes.

## Political cariera
* 2019 Alexander Schallenberg esset ministre por externi aferes, Europa e integration in li guvernament de Brigitte Bierlein.
* 2019-2021 Alexander Schallenberg esset ministre por externi aferes e europan aferes de Austria in li guvernmant de Sebastian Kurz.
* 2021 Sebastian Kurz proposit li 9-im de octobre 2021 Alexander Schallenberg quam su successor quam prim-ministre de Austria e il devenit li 11-im de octobre 2021 prim-ministre de Austria. Il demisset li 6-im de decembre 2021 quam prim-ministre e devenit denov li ministre por externi por externi aferes de Austria.
* 2025 Pos li demission de Karl Nehammer quam prim-ministre de Austria li presidente federal de Austria Alexander Van der Bellen nominat Alexander Schallenberg ye li 10-im de januar 2025 quam prim-ministre de [Austria]]. Il esset prim-ministre e ministre de externi aferes inter 10-im de januar 2025 e li 3-im de marte 2025.
Catherine Deneuve

**Catherine Fabienne Deneuve** (nascet quam Dorléac) es un famosi actoressa de cinemá de Francia. Ella nascet li 22-im de octobre 1943 in Paris e ganiat mult international premies. Catherine Deneuve ludet in filmes de famosi film-directores quam Roman Polański, Luis Buñuel e François Truffaut.

Catherine Deneuve actet desde li annu 1957 in plu quam 130 filmes. Ella esset anc activ quam foto-modelle, cantatoressa e productora de filmes.

Catherina Deneuve esset quarvez maritat e have du infantes.
Avion por vertical descollation e aterration

Un **avion por vertical descollation e aterration** es un avion que posse planear, descollar, e aterrar verticalmen.
Vehicul aereal personal

Un **vehicul aereal personal** es un proposit specie de avion que provide servicies de aviation sur-demande.
Avion electric por vertical descollation e aterration

Un **avion electric por vertical descollation e aterration** usa electric current por planear, descollar, e aterrar verticalmen. Ti tecnologie venit pro major avanses in electric propulsion (motors, batteries, electric controlers) e li crescent beson por nov vehiculs por urban aereal mobilitá. Boeing, Airbus, Embraer e NASA es developant exemples.
Tecnologies emersent

Li **tecnologies emersent** es li tecnologies de qui li developpation, applicationes practic o ambi es ancor ínacompleet, de tal maniere que ili es figuratmen emersent a proeminentie desde un funde de ínexistentie.
Antologie hispan

***Antologie hispan*** es un libre scrit in Occidental de Vicente Costalago. It esset publicat in 2021 che lulu.com. Li libre esset correctet de Dave MacLeod.

It es un recopilation de recerptes del textus principal del litteratura hispan de su comense til hodie.

## Contenetes
# *Glosas Emilianenses*
# *Jarchas*
# *Poema de mi Cid*
# *General Estoria* de Alfonso X li Sagi
# *Libre de Bon Amore* del Arcipreste de Hita
# *Coples al morte de su patre* de Jorge Manrique
# *Amadís de Gaula* de Garci Rodríguez de Montalbo
# *La Celestina* de Fernando de Rojas
# *Dialog del lingue* de Juan de Valdés
# *Lazarillo de Tormes*
# *Historie del Abencerraje e li bell Jarifa*
# *Li vive es un somnie* de Calderón de la Barca
# *A un nase* de Francisco de Quevedo
# *El Criticón* de Baltasar Gracián
# *Li ingeniosi senior Don Quijote de la Mancha* de Miguel de Cervantes
# *Yo vive sin viver in mi* de Santo Teresa de Jesús
# *Satire filosofic* de Sor Juana Inés de la Cruz
# *Teatro critic universal* de Benito Jerónimo Feijóo
# *Li cante del pirate* de José de Espronceda
# *Rimes* de Gustavo Adolfo Bécquer
# *La Regenta* de Leopoldo Alas “Clarín”
# *Vive de Senior Quijote e Sancho* de Miguel de Unamuno
# *Li árbore del scientie* de Pío Baroja
# *Campes de Castilla* de Antonio Machado
# *Nebul* de Miguel de Unamuno
# *Platero e yo* de Juan Ramón Jiménez
# *Defense del Hispanitá* de Ramiro de Maeztu
# *Infantes del colere* de Dámaso Alonso

## Ligament extern
* Li libre che lulu.com
Gerd Ruge

**Gerd Ruge** esset un jurnalist e publicist de Germania. Il nascet li 9-im de august 1928 in Hamburg e morit li 15-im de october 2021 in München.

Gerd Ruge laborat por mult annus por li german television ARD. Il esset correspondent de ti station de television in Yugoslavia, Russia e USA. In li annu 1963 Gerd Ruge iniciat con Klaus Bölling li emission de television Weltspiegel (Spegul mundal). 

Ye li annu 1993 Gerd Ruge eat in li pension e continuat laborat quam índependent jurnalist. Inter 1997 e 2001 il docet quam professor de jurnalisme por li television in Hamburg.

Gerd Ruge esset trivez maritat.
Antje Rávik Strubel

**Antje Rávik Strubel**, nascet quam *Antje Strudel*, es un autoressa de Germania. Ella nascet li 12-im de april 1974 in Potsdam e ganiat li Premie del German Libre in li annu 2021.

## Personal vive
Antje Strubel studiat in Potsdam e New York litteratura, psichologie e americanistica. Ella supleet su nómine con li inventet nómine Rávic, quel ella changeat a Rábic. Nu ella scri sub li nómine Anthe Rávic Strubel.

In li annu 2001 ella ganiat li Premie de Ernst Willner in Klagenfurt e in li annu 2021 su roman Blu fémina ganiat li Premie del German Libre. 

Antje Rávik Strudel habita e labora in Potsdam. Ella labora anc quam traductor de libres ex li anglesi a german.

## Ovre
* 2001 *Offene Blende*.
* 2001 *Unter Schnee*. Roman in episodes.
* 2002 *Fremd Gehen. Ein Nachtstück*.
* 2004 *Tupolew 134*. 
* 2007 *Kältere Schichten der Luft*. 
* 2007 *Vom Dorf. Abenteuergeschichten zum Fest*.
* 2008 *Gebrauchsanweisung für Schweden*.
* 2011 *Sturz der Tage in die Nacht*.
* 2012 *Gebrauchsanweisung für Potsdam und Brandenburg*. 
* 2016 *Gebrauchsanweisung fürs Skifahren*. 
* 2016 *In den Wäldern des menschlichen Herzens.* Roman in episodes.
* 2021 *Blaue Frau* *([[Blu fémina]])*
Shavkat Mirziyoyev

**Shavkat Miromonovich Mirziyoyev** (Шавкат Миромонович Мирзиёев) es un politico de Uzbekistan. Il nascet li 24-im de julí 1957 apu Zomin in li Region Jizzakh in li ost de Uzbekistan e es desde li 16-im de decembre 2016 presidente de Uzbekistan. Inter li  12-im de decembre 2003 til 14-im de decembre 2016 Shavkat Mirziyoyev esset prim-ministre de Uzbekistan. Shavkat Mirziyoyev es membre del Liberal Democratic Partise.

## Personal e professional vive
Shavkat Mirziyoyev studiat in Tashkent mechanisation e technica de irigation por li agricultura. Il laborat in li agricultura. 

Shavkat Mirziyoyev esset director del administration del Provincia Jizzkakh e inter 2001 e 2003 director del Provincia Samarqand.

Shavkat Mirziyoyev es maritat con Ziroatkhon Hoshimova e li cuple have tri infantes.

## Political cariera
* 1999-2004 Membre del parlament de Uzbekistan por li partise *Fidokorlar Milliy Demokratik Partiyasi*.
* 2003-2016 Shavkat Mirziyoyev esset prim-ministre de Uzbekistan. 
* 2008-2016 Membre del Democratic Partise del Democratic Renascentie de Uzbekistan. 
* 2016 Shavkat Mirziyoyev devenit li 16-im de decembre 2016 presidente de Uzbekistan e desde li annu 2016 il es membre del  Liberal Democratic Partise.
* 2023 Shavkat Mirziyoyev esset denov electet ye li 9-im de julí 2023. Il ganiat li electiones con 87 percentes.
Liste de municipies del provincia de Cádiz

A continuación se expone un cuadro con la lista de los 45 municipios de la provincia de Cádiz, Andalucía (España), ordenados alfabéticamente. Además se muestra su población y progresión en el último año y su el tamaño de su término municipal.


 

## Véase también
* Provincia de Cádiz
* 
* 

## Referencias

### Notas
Alcalá de los Gazules

**Alcalá de los Gazules** es un municipie situat in li provincia de Cádiz, in li comunité autonom de Andalusia, Hispania. It have un population de  inhabitantes.
Ínregularitás e exceptiones in Interlingua

Li terme **ínregularitás o exceptiones in Interlingua** refere al deviationes fro li regles logic in quelc constructiones grammatical in li lingue auxiliari international Interlingua. Ti-ci trate singulari es parte del grammatica standard. Ti-ci casus special ha intrat in li lingue quam resultate del effortie de mantener it naturalistic. Plu de ti-ci ínregulatiás anc existe in li lingues fonte de Interlingua: anglese, francese, italiano, hispan, portuguese, e in un extension minor in russe e germane. Ti-ci characteristica fa que Interlingua es plu familiar al parlatores de li lingues fonte. E, al mem témpore, it fa li lingua plu desfacil por altri.

### Númeres
Back Bay, New Brunswick

**Back Bay, New Brunswick** es un comunité de New Brunswick, Canada. It have un population de  inhabitantes.
International Union de Ciclisme

Li **International Union de Ciclisme** (*Union Cycliste Internationale/UCI*) es li international organisation mundal del ciclisme. Li organisation es abreviat per li  initiales UCI secun li francesi nómine del association. Li **UCI** organisa li international ciclisme e arrangea li Championatu Mundal de Ciclisme. 

Li International Union de Ciclisme esset fundat li 14 de may 1900 in Paris (Francia) per li national organisationes de ciclisme de Belgia, Francia, Italia, Svissia e Unit States de America.

Hodie li International Union de Ciclisme have su sede in Aigle in Svissia. Li UCI consiste hodie (2021) ex 197 associationes national de ciclisme. 

Li presidente del International Union de Ciclisme es desde li septembre 2017 li francesi politico David Lappartient.

## Externi ligamentes
* Oficial internet págine del Union International de Ciclisme
Devises del francoisme

Li **devises del francoisme** es li devises quel incapsulat li ideales del francoisme que, etsi it havet mult influenties ideologic (traditionalisme, national-catolicisme, militarisme e national-sindicalisme), usat specialmen in su mobilisationes popular li ideologie falangiste. Li falangisme esset mult facilmen incorporat in li creation de devises, nam it esset poc inclinat al agendas politic, e it esset plu favorabil al action, al empirisme e al simplification de idés.

Li devises li plu commun esset:
* *¡Una, Grande y Libre!* (Un, Grandi e Libre!).
* *Una patria, un estado, un caudillo* (Un patria, un state, un ductor).
* *¡Arriba España!* (Ad-supra Hispania!).
* *Si eres español, habla español* (Si tu es hispan, parla hispan).
* *Rusia es culpable* (Russia es culpabil).
* *Gibraltar es español* (Gibraltar es hispan).

Altri devises, ti-ci religiosi esset:
* *¡Viva Cristo Rey!* (Mey viver Cristo Rey!).
* *¡Detente bala!* (Halta balle!).
* *Familia que reza unida, permanece unida* (Familie que prega unit, resta unit).

Pos li mort de Franco, on have altri devises quam:
* *Con Franco vivíamos mejor* (Con Franco noi vivet plu bon).
* *Esto con Franco no pasaba* (To con Franco ne evenit).
Conspiration judee-masonic-comuniste-international

Li **Conspiration judee-masonic-comuniste-international** es un teorie de conspiration que suporta li existentie de un coalition secret de quel vell formar parte li judéos, li franc-massoneríe e li comunisme, que vell pretender un obscur objective (de un o altri forme, li dominie del munde). Li terme es constructet con li addition del capacitá revolutionari del comunisme al these del secul XIX del conspiration judéo-francmassonic o del fusion del ti-ci these con ti del secul XX del judéo-bolchevisme.
Birthe Wolter

**Birthe Wolter** es un german actoressa de television e cinemá. Ella nascet li  4-im de octobre 1981 in Köln e devenit famosi in Germania per li serie de television *Schuldmädchen* (Scoleras) in quel ella ludet li cardinal rol de *Laura Heller* inter 2002 e 2005.

Birthe Wolter studiat al academia de teatre in München. Desde li annu 1995 ella es activ quam actoressa in mult series de television. Birthe Wolter lude sovente comic roles.
Inverness

**Inverness** es un cité in Scotia (Reyatu Unit). It es li cité capital del region Highland e es situat in li nord de Scotia. Inverness es situat al inboccatura del fluvie Ness in li bay de Moray Firth.

Li nómine del cité significa *Li bocc del fluvie Ness*

Inverness have 47,290 (2016) habitantes e un area de 52 quadrat-kilometres. 

Li cité es li loc por mult historic evenimentes. In li 11-im secul li legendari rey Macbeth, qui devenit famosi per William Shakespeare, guvernat in Inverness. In li annu 1746 Inverness esset li loc del Battalie de Culloden.

## Sport
Li football-club Inverness Caledonian Thistle lude in li duesim max suprem liga de Scotia.
Ronny Moorings

**Ronny Moorings** es un musico de Nederland. Il nascet li 20-im may 1961 in Roosendaal e es desde li annus 80s li cantator e autor del textus del dark-wave musica-gruppe Clan of Xymox.

Ronny Moorings studiat sociologie in Nijmegen. Il translocat in li annu 1983 a Amsterdam por studiat medies. Ronny Moorings fundat in li annu 1983 juntmen con Anka Wolbert li gruppe de musica Clan of Xymox. 

Inter 1983 e 1989 Ronny Moorings habitat in London e denov inter 1994 e 2005 in Amsterdam. Desde li annu 2005 Ronny Moorings habita in Leipzig in Germania.
Claudia Brücken

**Claudia Brücken** es un musico de Germania. Ella nascet li 7-im de decembre 1963 in Berching e ella devenit famosi quam cantatoressa del pop-musica gruppe Propaganda inter 1982 e 1985.

In li etá de 16 annus Claudia Brücken fundat con su amica Susanne Freytag li musica-gruppe *The Tripolinas*. Inter 1982 e 1985 Brücken e Freytag devenit parte del gruppe Propaganda, quel esset tre successosi. Claudia Brücken forlassat li gruppe in li annu 1985.

Inter 1987 e 1988 ella esset activ in li gruppe *Act* e desde li annu 2004 in li gruppe Onetwo.

Claudia Brücken esset maritat con li producent de musica Paul Morley e li cuple have un infante. In li annu 1991 pos li divorcie de Paul Morley Claudia Brücken cessat por quelc annus laborar quam musico, ma retornat plu tard. Ella havet un personal relation con su partner in li band Onetwo Paul Humfreys.

## Musical gruppes de Claudia Brücken
* 1979-1982 *The Tripolinas* 
* 1982-1985 *[[Propaganda (Gruppe de musica))|Propaganda]]* 
* 1987-1988 *Act* 
* 2004 til nu *[[Onetwo]]*
Novlingue

**Novlingue** es un lingue creat de Vicente Costalago in 2021. It es basat in li Reformad Novial (anc creat de le) e in Glosa.

## Grammatica
### Alfabete e pronunciatione

### Morfologie
Li finales del paroles es:
* substantives fini in -e
* adjectives fini in -i
* verbes fini in -a in li infinitive e in li presente
* adverbies fini in -im

#### Adjectives
Li adjectives nequande changea. Ili fini in -i ma it posse esser eliminat
* boni puere o bon puere

#### Verbes
Ili fini in -a in li infinitive e in li presente: kanta, me kanta.

* Li passate es fat con **did** plus li infinitive: me did kanta
* Li futur es fat con **va ** plus li infinitive: me va kanta
* Li conditional es fat con **vud** plus li infinitive: me vud kanta
* Li prefecte es fat con **ha** plus li infinitive: me ha kanta
* Li presente continu es fat con **nun** plus li infinitive: me nun kanta
* Li passate continu es fat con **did nun** plus li infinitive: me did nun kanta
* Li futur continu es fat con **va nun** plus li infinitive: me va nun kanta
* Li passive es fat con **bli** plus li infinitive: me bli protekte

## Referenties


## Ligation extern
* Págine web oficial
* Information pri li lingue
* Traductor
* Wiki
* Forume in Discord
Pihla Viitala

**Pihla Viitala** es un finlandes actoressa de television e cinemá. Ella nascet li  30-im de septembre 1982 Helsinki e devenit famosi internationalmen  per li Netflix-serie Deadwind in quel ella lude li cardinal rol del comissario de policie *Sofia Karppi* desde li annu 2018.

Pihla Viitala studiat al academia de teatre in Helsinki. Desde li annu 2007 ella es activ quam actoressa.

Inter 2004 e 2008 Pihla Viitala esset maritat con li musico Kerkko Koskinen. Ella have un filia Astrid qui nascet in li annu 2002, li patre es Alexander Schimpf. In li annu 2020 ella parturit su duesim infante.
Otto Lilienthal

**Karl Wilhelm Otto Lilienthal ** esset un pioniro de aviation e inventisto de Germania. Il nascet li 23-im de may 1848 in Anklam e morit li 10-im de august 1896 in Berlin.

Otto Lilienthal constructet aparates por glissar e aviar. Il studiat mecanica e li construction de machines e laborat in li industrie. In li annu 1883 Otto Lilenthal fundat su propri firma.

Otto Lilienthal studiat qualmen li avies vola quam base por li construction de aparates por glissar. Il experimentat self e fat gliss-volas per vola-aparates. Otto Lilienthal morit in un accidente durant un vola-experiment li 10-im de august 1896.
Mahamat Idriss Déby

**Mahamat ibn Idriss Déby Itno**, anc conosset quam *Mahamat Kaka*, es un politico e militare de Chad. Il nascet li 1-im de januar 1984 in Massakory e es desde li 21-im de april 2021 li presidente del Chad. Mahamat Idriss Déby es li filio del ex-presidente Idriss Déby qui esset mortat per rebelles li 20-im de april 2021.

Mahamat Idriss Déby fat un cariera quam professional soldate in li armé de Chad. Il combattet in li guerre intern de Chad desde li annu 2005. In li annu 2012 il devenit commandante del guardie del presidente. Mahamat Idriss Déby have li rang del general in li armé de Chad.

Su patre li presidente Ibriss Déby esset mortet per rebelles li 20-im de april 2020 Mahamat Idriss Déby devenit li chef del consilie de transition de Chad.
Anna Hutchison

**Anna Hutchison** es un actoressa de television e de cinemá de Nov-Zeland. Ella nascet li  8-im de februar 1986 in Auckland . 

Anna Hutchison es activ quam actoressa desde li annu 2002 quande ella ludet in dial serie de television de Nov-Zeland Shortland Street inter 2002 e 2005. Ella anc ludet in li horror-film *[[The Cabin in the Woods]]* (2011) li rol de *Jules Louden* e in li serie de Neflix Spartacus.

Ella es maritat con Mike Gillespie e li cuple un infante.
Fran Kranz

**Francis Elliott Kranz** es un actor de television e de cinemá de USA. il nascet li 13-im de julí 1981 in Los Angeles (California) e devenit per su rol in li serie de television Dollhouse.  

Fran Kranz laborat quam actor desde li annu 1998. Il studiat al Yale University. Fran Kranz ludet in li film Donnie Darko e anc in li horror-film *[[The Cabin in the Woods]]* (2011).

Il es maritat con li actoressa Spencer Margaret Richmond e li cuple have du filias.
Cinemá

**Cinemá** es un edificie in quel es presentat diferent filmes in un salon por li amusation. Li parol *cinemá* es anc usat por li arte de producter filmes. 

Li unesim cinemá del munde apertet in li annu 1895. In li 20-im secul li cinemá o cinematografie developat su quam un branche de arte. Mult filmes es productet apartmen por li cinemá. Li filmes es monstrat tá e on posse regarda les si on paya un recompense.
Mckenna Grace

**Mckenna Grace** es un actoressa de television e de cinemá de USA. Ella nascet li 25-im de junio 2006 in Grapevine (Texas). 

Mckenna Grace labora quam actor desde li annu 2012 quande ella esset in li etá de six annus. Ella ludet in pluri horror-filmes quam  e Annabelle 3 in li annu 2019 e in quelc filmes de Scientic fiction quam Independence Day: Resurgence.
Madison Iseman

**Madison Iseman** es un actoressa de television e de cinemá de USA. Ella nascet li 14-im de februar 1997 in Myrtle Beach (Sud-Carolina). 

Madison Iseman labora quam actor desde li annu 2013. Ella ludet in pluri horror-filmes quam Goosebumps 2: Haunted Halloween,  e Annabelle 3 in li annu 2019. In li annu 2017 Madison Iseman ludet in li film de aventura  e inter 2016 e 2017 ella ludet in li serie de television Still the King.
Québec

**Québec** es un provincia in li ost de Canada. 

Li provincia have 8.164.361 habitantes (2016) e un area de 1.542.056 quadrat-kilometres.

Li max grand cité de Québec es Montréal. Li oficial lingues es anglesi e francesi.

## Historie
Québec devenit li 1-im de julí 1867 un membre del confederation de Canada.
Rimini

**Rimini** es un cité in Italia. It es situat in li region Emilia-Romagna in li Provincia Rimini al costa del Adria in li nord-ost de Italia.

Rimini have 151.200 (2019) habitantes e un area de 134,5 quadrat-kilometres. 

Rimini esset fundat in li antiquitá. Hodie Rimini es un popular destination de turisme.
Murmansk

**Murmansk** (russ: Мурманск) es un cité in Russia. It es situat in li nord-west de Russia sur li peninsula Kola nord del Arctic Circle. Li cité apartene al Region Nord-West Russia e al Districte Murmansk. Murmansk es situat in un bay del Arctic Ocean in proximitá del frontiera con Norvegia e Finland.

Til li annu 1917 li cité portat li nómine Romanov-na-Murmane e desde li annu 1916 Murmansk have li statu de un cité. Durant li era del Soviet-Union Murmansk esset un militari area e extranos ne posset enirar li cité.

Murmansk have have 307.257 (2010) habitantes e un area de 154,4 quadrat-kilometres. 

Murmansk have un important portu quel es sin glacie in li hiverne.
Seubersdorf in der Oberpfalz

**Seubersdorf in der Oberpfalz** (Seubersdorf in Supra Palatina) es un municipie in li sud de Germania. It apartene al federal land Bavaria in li districte Supra Palatina e al Subdistrict Neumarkt in der Oberpfalz. Li cité es situat deci kilometres sud-ost de Neumarkt in der Oberpfalz e es situat in li montania Fränkische Alb.

Li municipie have 5254 (2020) habitantes e un area de 68,28 quadrat-kilometres.

Seubersdorf in der Oberpfalz esset mentionat por li unesim vez in un historic documente in li annu 1320 quam *Seyferßdorf*.
Carlo Collodi

**Carlo Collodi** es li plum-nómine del italian autor e jurnalist *Carlo Lorenzini*. Il nascet li 24-im de novembre 1824 in Firenze e morit li 26-im de octobre 1890 in Firenze. Carlo Collodi devenit famosi per su roman Pinocchio.
Litteratura in Ido

Li **literatura in ido** es li literatura scrit in ido, un planlingue creat de Louis Couturat e Louis de Beaufront.

In li comense del secul 20, li litteratura in Ido esset mult fort, ma post li crise de 1927-28, it stoppat. Durante li Prim Guerre Mundial apparit *Buddho e lua doktrino*, que presenta li doctrina buddhiste a qui ne conosse it. In 1923 apparit un antologie del litteratura hungara del epoca. In li annus 1920, li Idistes catolic traductet libres pri li vive del santes. Un libro importante esset un traduction de *Esther* fat de Guignon, scrit de Jean Racine.

In relation al poesie, li max conosset poete esset Andreas Juste. Il es li max bon scritor in Ido, pro que li qualitá de su poemas e su productivitá. Altri poetes esset: Lui Pasko (Hispania), Jules Houillon (Francia), Gilbert H. Richardson (Reyatu Unit), Jules Gross (Francia), e altri. Hodie, li max conosset poetes es Heidi Neussner (Germania), Friedrich Porzenheim (Germania) e Gonçalo Neves (Portugal). Anc conosset es li irlandese Tatanka.

In li annus 1970 Andreas Juste reviventat li litteratura in ido. Il editet un antologie del litteratura in ido de su comense til li fine del annus 1940. Plu recent es Hans Stuifbergen e su traduction del vive del poete francese Anthur Rimbaud.

In li scientie fiction, G. T. Romanin scrit li unesim ovre, nominat *La suno di Tiahuanako* e publicat in 1999, e in 2004. Il publicat in 2005 li satire *Skandalo en Roseringen*, editat de Editerio Krayono. In 2005 Eduardo A. Rodi publicat *La Sucedanto*, un novelle de detectives originalmen scrit in ido. Li sam autor publicat altri novelle, *Narkotanti*. In 2006, altri textu de scientie fiction esset publicat del mexican Jose Cossio Ramírez, titulat *L'Aventuri dil Amazonia: Unesma Kontakto*. Il publicat in 2007 *L'Aventuri dil Amazonia II: Gravito Zero*.

In 2006 apparit *GDR 66*, de Robert Pontnau(Francia). Anc in ti-ci annu apparit traductiones de *Li litt Prince* (*La Princeto*) e *Pinochio*, ambi traductet de Fernando Tejón (Hispania). Del mem traductor esset li textu de *Romeo e Julieta*.

In decembre 2012, li idiste Brian Drake publicat su textu *Nokto-gardeno ed altra rakonti*. In 2014 il publicat su novelle *Sencesa bruiso* e li traduction *Du Dramati* de Lordo Dunsany. A to sequet li traduction de *La Dementulo* de Kahlil Gibran. In 2018 il publicat *La Aboyanta Lando*, un revision de *Sencesa bruiso*; anc *Pagini trovita en fango*, li drama *La Krulo di la domo di le Usher*, *Poemeti por puereti* e *Astoneso*. Altri ovres original es *La Kano-tranchero* e *La Fantomo vivanta*, li novelle *Sen kordeti* e li novelle *Kurez, kurez, ocidero*. Il traductet *Kandido*, de Voltaire; *La Sorcisto de Oz* de L. Frank Baum; *Tri Melodrami Gotika*, *Revoluciono ed altra esayi* de Jack London; *Dramati Expresistala*, *Konan la Barbarulo*, quar racontas de Robert E. Howard, e *Salome* de Oscar Wilde.
Jean Racine

**Jean Racine** esset un autor de Francia. Il nascet li 22-im de decembre 1639 in La Ferté-Milon e morit li 21-im de april 1699 in Paris. Jean Racine esset un del max famosi e important autores del classic frances litteratura e un del max grand autores de tragedies.

## Ovres
* *Ode sur la convalescene du roi* (1663)
* *La renommée aux muses* (1663)
* *La Thébaïde, ou les frères ennemis* (1664)
* *Alexandre le grand* (1665)
* *[[Andromaque]]* (1667)
* *Les Plaideurs* (1668)
* *Britannicus* (1669)
* *Bérénice* (1670)
* *Bajazet* (1672)
* *Mithridate* (1673)
* *Iphigénie* (1674)
* *Phèdre* (1677)
* *Œuvres* (1679)
* *Esther* (1689)
* *Athalie* (1691)
* *Chants spirituels* (1694)
* *Théâtre complet de J. Racine* (circa. 1844)
Pankel

**Pankel** es un lingue auxiliar international creat de Max Wald in 1906.

## Grammatica
a  b  d  e  f  g  h  i  j (/ʃ/) k l m n o p r s t u v (/w/) y (/ai/) z

It ne have article
* pan: un munde, li munde

Li plural es fat adjuntent un -i
* bub: boy           bubi      boys

Li termination -y remplazza a li terminationes in germano: heit, keit, e, ei, nis, schaft, tum.

Li declination
* fij: pisc
* of fij: del pisc
* tu fij: al pisc

Li derivation
* fij**er** li piscator
* fij**y** piscateríe

Por montrar li feminin, on adjuncte un i- al comense:
* **i**fijer piscatora

### Adjectives
* gut = bon
* gutel = plu bon
* gutal = li max bon

- ig = danig (danesi)

Er is so gross wie du = u ia go l o.

Er ist grösser als du = u ia goel l o.

Li pronomines personal es:

### Pronómines

y = on

se = self

es = *sich*

### Adverbes
* sij hodie
* ges yer
* ajt deman
* im sempre
* nev nequande
* ev jammais
* oft frequetmen
* va quande 

### Prepositiones
* an = an
* at = aus
* as = ausser
* bä unweit 
* be neben 
* bê bei 
* bis bis 
* fe trotz 
* for vor 
* gen gegen, wider 
* ge diesfeit 
* hi hinter 
* fin in (wo?) 
* to in (wohin?) nach; 
* it mit 
* log längs 
* nex nächst 
* ni ohne 
* of von 
* over über 
* över overhalb 
* per durch 
* pre vermittels 
* pro für 
* sta statt, anstatt 
* sub unter 
* süb unterhalb 
* to nach, zu, 
* tü zufolge 
* um um 
* üm wegen 
* up auf 
* z während 
* zê seit 
* ji zwischen 
* ab ab, weg, von 

### Conjunctiones
On ajunta un schwa por pronunciar les.
* b = aber, sondern 
* c noch 
* d weil, da, denn, 
* f dennoch, trotzdem, 
* g solglich, also, 
* k dass 
* j schon 
* l wie, als 
* m desto, umso 
* n nicht 
* p etwa, vielleicht 
* r oder 
* s so 
* t und 
* v wenn, falls 
* z als, während 
* st sonst 
* ob ob 
* öb obgleich 
* oc auch

### Demandas
* va = quande
* vo = u
* vi = qui
* ko = pro quo

### Númeres
1 en 2 do 3 tri 4 fir 5 fif 6 ha 7 sep 8 ok 9 no 10 de 11 elf 12 du 13 detri 14 defir

### Verbes
* Present -a: a liba yo ama
* Passat -o: a libo yo amat
* Futur -u: a libu: yo va amar
* Imperative -e: libe ama
* Participie passat -ig: libig amat

### Affixes
* -ir - feminin rex - rexir (rey, reyessa)
* n- o -n (on posse ajunter it u on vole) - negation del parol kele - parla, kelen - ne parla

## Dictionarium
* father - fat
* mother - mot
* man - man
* woman - fem
* familie - fam
* Bruder - ac
* Schwester - sis
* Sohn - son
* Tochter  - fic
* Vorfahtren - fats
* Nachfommen - sons
* Onkel - om
* Tante - omir

## Exemple
* Sal Pat in sky, y sanu so nam; so land komu; so viy apsu up glob i sky.
* hom ia fin tân. = Un mann sta in un cité.

## Referenties


## Bibliografia
* Wald, Max (1906) *Pankel (Weltsprache), die leichteste und kürzeste Sprache für den internationalen Verkehr. Grammatik und Wörterbuch mit Aufgabe der Wortquelle*, Gross-Beeren. 
* Wald, Max (1907) *Weltsprache Pan-kel, die leichteste und kürzeste Sprache*, Gross-Beeren
* Wald, Max (1909) *Pan-kel, leichteste Kurzsprache für den Weltverkehr*, Gross-Beeren)
Moské

**Moské** es li nómine del temples por oficies divin in li religion de islam.

Li parol *moské* es derivat del arab parol *masǧid* quel significa *loc del prosternation*. In li religion de islam prega ye li venerdie have un special importantie e deve esset fat in li moské.

In un moské li féminas e mannes es separat. On ne deve intrar in li moské portant sapates. Li vestimentes deve esser nett e féminas deve covrir li capilles.
Jane Levy

**Jane Colburn Levy** es un actoressa de television e de cinemá de USA. Ella nascet li 29-im de junio 1989 in Los Angeles (California). 

Jana Levy labora quam actor desde li annu 2011. Ella ludet in pluri horror-filmes quam Evil Dead (2013) e Don't Breathe (2016).

Inter 2011 e 2013 Jane Levy esset maritat con li actor Jaime Freitas.
Elizabeth Blackmore

**Elizabeth Blackmore** es un actoressa de television e de cinemá de Australia. Ella nascet li 6-im de januar 1987 in Perth (Australia). 

Elizabeth Blackmore labora quam actor desde li annu 2008. Ella ludet in li horror-film quam Evil Dead (2013) e in li series de television The Vampire Diaries
Coran

**Coran** o *Quran* es li sant libre in li religion de Islam. Secun li credentie del islam li coran es li revelation de Deo al profete Muhamad. 

Li parol *coran* es derivat del arab القرآن al-Qur'ān quel significa *recitation*.

Li coran consiste de 114 sures e es scrit in un special forme de verses queles rima se.

Li coran es anc li fonte del islamic jure, li sharia.
Max Wald

**Max Wald** esset li creator del planlingue Pankel.

Il nascet li 9 decembre 1869 in Kyritz. Su patre esset un secreterio del corte. In 1875 il eat al scol del cité de Kyritz e til 1889 al seminario de profesores.

Inter octobre 1889 e marte 1896 il laborat in li scol de Alt-Glienecke. Il esset duesim professor in Großbeeren inter 1896 e 1910.

De januar 1912 il esset professor in Dahme.

Inter 1912 til april 1940 il laborat in li musée de historie local.

De 1920 il esset in charge del chronica del cité.

In octobre 1922 il es designat li curato del antiquitás de Dahme, Baruth e li districtes de districts of Märwalde, Ilmersdorf, Heinsdorf, Gebersdorf, Rosenthal, Paplitz e Radeland. Il restat in li officine til 1935.

Il morit li 15 julí 1945 pos un maladie.